Мэҥэ-Хаҥалас МО үөрэҕирии үлэһиттэрин олунньутааҕы мунньахтарын

**РЕЗОЛЮЦИЯТА**

Майа с., 2018 сыл, олунньу 1 күнүгэр бигэргэннэ

Боротокуол №

2018 сыл олунньу 1 күнүгэр мунньахха \_\_\_\_ педагогическэй үлэһиттэр, \_\_\_\_\_ салайааччылар, \_\_\_\_\_\_баһылыктар, \_\_\_\_\_ общественность бэрэстэбиитэллэрэ, \_\_\_\_\_\_\_\_ ыҥырыылаах ыалдьыттар кыттыыны ыллылар. Мэҥэ-Хаҥалас улууһугар Иитии Концепциятын 6 хайысхаларыгар олоҕуран актовай лекциялар ыытылыннылар.

Пленарнай мунньах кыттыылаахтара «Мэҥэ- Хаҥалас улууһун үөрэҕирии салалтата» МКТ начальнига Черкашина Ирина Васильевна ***«Аныгы уопсастыбаҕа оҕону иитии сүрүн хайысхалара»*** дакылаатын истэн уонна дьүүллэһэн баран бэлиэтииллэр:

* Мэҥэ-Хаҥалас улууһугар үөрэҕирии эйгэтин иһинэн оҕону, ыччаты иитии үлэтэ кэм ирдэбилигэр, олох сайдыытыгар сөп түбэһэрдии ситимнээхтик ыытылларын;
* улуус оҕолорун сайдыытыгар улахан оруолу эбии үөрэхтээһин ыларын;
* Мэҥэ-Хаҥалас улууһугар иитии Концепциятын оҥорууга муниципальнай тэриллиилэр баһылыктара, үөрэҕирии тэрилтэлэрин салайааччылара, общественнай тэрилтэлэр, төрөппүттэр актыыбынайдык кыттыбыттарын;
* нэһилиэктэр культурнай-историческай үгэстэригэр, бүгүҥҥү социальнай, экономическай балаһыанньаларыгар олоҕуран бэйэлэрин бырайыактарын, программаларын оҥостубуттарын;
* оҕону иитиигэ төрөппүт эппиэтинэһэ үрдүгүн;
* Концепция олоххо киириитигэр бары ведомстволар, общественнай тэрилтэлэр, маассабай информация средстволара биир ситимнээхтик үлэлиэхтээхтэрин;

Үөһээ этиллибиккэ олоҕуран мунньах уурар:

* «Мэҥэ- Хаҥалас улууһа» муниципальнай оройуоҥҥа 2018-2021 сс. Иитии Концепциятын ылынарга;
* Концепцияҕа оло5уран «Мэҥэ- Хаҥалас улууһа» муниципальнай оройуоҥҥа Иитии Программатын оҥорорго;

«Мэҥэ- Хаҥалас улууһа» муниципальнай оройуоҥҥа Иитии Концепциятын олоххо киллэриигэ мунньах сүбэлиир:

**Төрөппүттэргэ:**

* дьиэ-кэргэҥҥэ оҕо эт-хаан, өй-санаа өттүнэн сөптөөхтүк сайдарыгар усулуобуйаны тэрийэригэр;
* төрөппүт бэйэтин холобурунан оҕоҕо дойдуга тапталы, үлэҕэ үөрүйэхтэри, дьону кытта сатаан алтыһар буолууну иҥэрэригэр;
* төрөппүт оҕотун иитэр культуратын үрдэтэригэр, төрөппүт ааҕыыларыгар актыыбынайдык кыттарыгар;
* дьиэ кэргэн историятын, төрдү- ууһу үөрэтиини ыытарыгар;
* үөрэҕирии тэрилтэлэрин кытта күннэтэ сибээһи тутуһарыгар;

**Уопсай уонна эбии үөрэхтээһин тэрилтэлэригэр:**

* уруоктар, дьарыктар иитэр суолталарын үрдэтэргэ;
* «Мин төрөөбүт дойдум» кууруһу үөрэх былааныгар киллэрэргэ;
* төрөппүт педагогическай культуратын үрдэтиигэ былааннаах үлэни ыытарга;
* иитэр үлэ көдьүүһүн үрдэтэр инниттэн саҥа формалары көрдүүргэ, ис хоһоонун тупсарарга;
* педагогтар иитэр үлэҕэ квалификацияларын утумнаахтык үрдэтэргэ;
* «Мэҥэ- Хаҥалас улууһа» муниципальнай оройуоҥҥа Иитии Концепциятын дьүүллэһиини киэҥник тэрийэргэ;

**Үөрэх управлениетыгар:**

* иитии үлэтигэр былааннаах методическай көмөнү оҥороругар;
* дьиэ-кэргэн психологын, тьютор, ыччаты кытта үлэҕэ специалист идэлэригэр каадыры бэлэмнээһиҥҥэ кыттарыгар;
* дьиэ кэргэҥҥэ, үөрэх тэрилтэлэригэр иитии үлэтин бастыҥ практикаларын үөрэтэригэр уонна тарҕатарыгар;
* иитэр үлэҕэ методическай пособиелары оҥороругар;
* 2018 сылы үөрэхтээһин эйгэтигэр педагогтар профессиональнай уонна личностнай үүнүүлэригэр анаан Педагогическай маастарыстыба сылынан биллэрэргэ;

**Муниципальнай тэриллиилэргэ:**

* «Мэҥэ- Хаҥалас улууһа» муниципальнай оройуоҥҥа Иитии Концепциятыгар олоҕуран нэһилиэккэ иитэр үлэ программатын оҥостоллоругар;
* төрөппүт педагогическай культуратын сайыннарар общественнай кииннэри тэрийэллэригэр;
* нэһилиэк тэрилтэлэрин, общественноһын иитии үлэтигэр кытыннаралларыгар;
* оҕолор, ыччаттар социальнай көҕүлээһиннэрин өйүүргэ спонсорствоны, граннары олохтуулларыгар;

**Общественнай тэрилтэлэргэ:**

* оҕолору, ыччаттары общественнай үлэҕэ көҕүлүүллэригэр;
* оҕолор, ыччаттар социальнай көҕүлээһиннэрин өйүүллэригэр;
* былааннарыгар оҕону, ыччаты кытта үлэни киллэрэллэригэр;

**Маассабай информация средстволарыгар:**

* киһи-аймах сүрүн сыаннастарын пропагандалыылларыгар;
* Концепция бары хайысхаларын сырдаталларыгар, иитии үлэтин бастыҥ практикатын киэҥник тарҕаталларыгар;
* оҕолор айар үлэлэрин көҕүлүүр инниттэн конкурстары тэрийэн ыыталларыгар;

**«Мэҥэ-Хаҥалас улууһа» муниципальнай оройуон дьаһалтатыгар:**

* иитии боппуруостарыгар нормативнай-правовой базаны тупсарарыгар;
* иитии үлэтин инфраструктуратын тупсарыыны болҕомто киинигэр тутарыгар;
* иитии үлэтигэр государственнай- чааһынай партнерствоны көҕүлүүрүгэр;
* иитии үлэтин бастыҥ практикатын граннарынан өйүүрүгэр;
* иитии үлэтигэр ведомстволар кыттыыларын көҕүлүүрүгэр, тэрийэригэр;